stanford-oval/wikipedia huggingface dataset:
חבורה אבלית נוצרת סופית
מבוא

חבורה היא מבנה אלגברי בסיסי שמופיע במתמטיקה בהקשרים רבים ושונים, ומורכב מקבוצת איברים עם פעולה בינארית המוגדרת עליהם, ומקיימת מספר אקסיומות. עולם החבורות עשיר בדוגמאות, כגון החבורה הסימטרית  \ S_{n}, חבורת המטריצות  \ \operatorname {GL} _{n}(F) מעל שדה F, או החבורה של המספרים הרציונליים ביחס לחיבור. שתי הדוגמאות הראשונות אינן אבליות, כלומר, הכפל אינו מקיים בהן את התכונה  \ ab=ba; חבורות כאלה יכולות להיות מסובכות מאוד. הדוגמה השלישית, על-אף שהיא אבלית, אינה נוצרת סופית (כל תת-חבורה נוצרת סופית שלה היא ציקלית).
אחד מהתחומים בהם עוסקת האלגברה המופשטת הוא סיווג של חבורות, או מבנים אלגבריים אחרים, על פי תכונותיהן. משפט המיון לחבורות אבליות נוצרות סופית מספק סיווג כזה עבור החבורות האבליות שיש להן תת-קבוצה סופית של איברים, שממנה אפשר ליצור, על ידי פעולת החבורה, את כל איברי החבורה.
המשפט מראה כי כל חבורה אבלית נוצרת סופית היא, למעשה, סכום של חבורות ציקליות. מכיוון שחבורות ציקליות פשוטות מאוד לתיאור, הדבר מסייע להבנה של מבנה החבורה שעליה מופעל המשפט, וכן מקל לבדוק האם שתי חבורות שהוגדרו בדרכים שונות הן בעלות אותו המבנה - על ידי השוואת ההצגה שלהן כמכפלות של חבורות ציקליות.
פיתול

בדרך-כלל מסמנים את הפעולה בחבורה אבלית בסימן החיבור, ואת האיבר הנייטרלי בסימן 0. בכל חבורה אבלית A אפשר לאסוף את האיברים  \ a\in A שעבורם קיים  \ 0\neq n\in \mathbb {Z}  כך ש-  \ na=0. אלו האיברים המפותלים של החבורה, וביחד הם מהווים תת-חבורה,  \ A_{\operatorname {tor} }. אם יש איברים כאלה (פרט ל-0), אומרים ש"יש לחבורה פיתול", ואם כל האיברים הם כאלה - החבורה מפותלת. חבורה חסרת פיתול היא חבורה ללא איברים מפותלים. חבורת המנה  \ A/A_{\operatorname {tor} } היא תמיד חסרת פיתול.
כל חבורה אבלית סופית היא מפותלת. בין החבורות הציקליות, רק החבורה הציקלית האינסופית היא חסרת פיתול, ואכן, חבורה אבלית נוצרת סופית ללא פיתול מוכרחה להיות איזומורפית לסכום ישר של מספר סופי של עותקים של חבורה זו.
מאידך, חבורה אבלית נוצרת סופית ומפותלת היא סופית, ומוכרחה להיות איזומורפית לסכום ישר של חבורות ציקליות סופיות.
הדרגה

קבוצה שאפשר ליצור ממנה את כל אברי החבורה נקראת קבוצת יוצרים. גודלה של הקבוצה הקטנה ביותר היוצרת את החבורה הוא הדרגה של החבורה (לחבורה יש דרגה סופית אם ורק אם היא נוצרת סופית). למשל, דרגתה של החבורה  \ \mathbb {Z} ^{5} היא 5, ואילו הדרגה של  \ \mathbb {Z} /14\mathbb {Z} \oplus \mathbb {Z} /20\mathbb {Z}  היא 2. כל חבורה אבלית מדרגה r מהווה חבורת מנה של החבורה האבלית החופשית מדרגה r, 
 \ \mathbb {Z} ^{r}.
משפט המיון

משפט המיון של החבורות האבליות הנוצרות סופית קובע שכל חבורה כזו איזומורפית לחבורה יחידה מהצורה
כאשר  \ r\geq 0 והמספרים  \ p_{1}^{k_{1}},\dots ,p_{n}^{k_{n}} הם חזקות (לא בהכרח שונות זו מזו) של מספרים ראשוניים.
צורת הצגה זו נקראת "צורת המחלקים האלמנטריים", והמספרים  \ p_{1}^{k_{1}},\dots ,p_{n}^{k_{n}} נקראים "המחלקים האלמנטריים". דרך הצגה יחידה נוספת היא באמצעות "הגורמים האינווריאנטיים": בצורת הצגה זו,  \ G איזומורפית לסכום הישר הבא:
כאשר מתקיים יחס החלוקה הבא:  \ m_{1}|m_{2}|\dots |m_{k}. גם צורת הצגה זו היא יחידה.
מהמשפט ניתן לראות כי כל חבורה אבלית נוצרת סופית  \ G מורכבת מסכום ישר של שני חלקים: החלק האחד הוא הסכום  \ \mathbb {Z} _{m_{1}}\oplus \dots \oplus \mathbb {Z} _{m_{k}} שמייצג את תת חבורת הפיתול של  \ G, כלומר את תת-החבורה הנוצרת על ידי האיברים מסדר סופי.
החלק השני בסכום הוא  \ \mathbb {Z} ^{r}. זוהי חבורה אבלית חופשית מדרגה סופית  \ r.
משפט המיון > הוכחה

הוכחה פשוטה יחסית למשפט המיון נובעת מתוצאה כללית יותר בתורת המודולים, ומתבססת על כך שניתן לראות כל חבורה אבלית גם כמודול מעל החוג  \ \mathbb {Z} .
דוגמאות

כל חבורה אבלית סופית, נוצרת סופית (למשל, בידי קבוצת כל האיברים שלה). מכיוון שהמרכיב \ \mathbb {Z} ^{r} בפירוק לעיל הוא אינסופי כאשר \ r>0 , נובע שכל חבורה אבלית סופית איזומורפית לחבורה מהצורה \ \mathbb {Z} _{m_{1}}\oplus \dots \oplus \mathbb {Z} _{m_{k}} . דוגמאות ספציפיות:
קיימת חבורה אבלית יחידה בת 6 איברים. בהצגה באמצעות מחלקים אלמנטריים צורתה היא  \ \mathbb {Z} _{2}\oplus \mathbb {Z} _{3} ואילו בהצגה באמצעות גורמים אינווריאנטיים צורתה היא  \ \mathbb {Z} _{6}. לפי משפט השאריות הסיני שתי ההצגות איזומורפיות.
כל חבורה אבלית סופית בת 90 איברים איזומורפית לאחת מהחבורות הבאות:
בהצגה באמצעות מחלקים אלמנטריים:  \ \mathbb {Z} _{2}\oplus \mathbb {Z} _{3^{2}}\oplus \mathbb {Z} _{5},\mathbb {Z} _{2}\oplus \mathbb {Z} _{3}\oplus \mathbb {Z} _{3}\oplus \mathbb {Z} _{5}
בהצגה באמצעות גורמים אינווריאנטים:  \ \mathbb {Z} _{3}\oplus \mathbb {Z} _{30},\mathbb {Z} _{90}
כל חבורה אבלית חופשית נוצרת סופית איזומורפית ל- \ \mathbb {Z} ^{r} עבור  \ r>0 מסוים שהוא גודל קבוצת היוצרים שלה. קל לראות את האיזומורפיזם במקרה זה: כל אחד מיוצרי החבורה עובר ליוצר של אחד מעותקי  \ \mathbb {Z} .
אוסף הנקודות הרציונליות על עקום אליפטי עם פעולה מתאימה מהווה, על פי משפט מורדל-וייל, חבורה אבלית נוצרת סופית ולכן המשפט חל עליו. עבור חבורה זו יש חשיבות גדולה לדרגה של החלק החופשי, כלומר ל- \ r שבחלק  \ \mathbb {Z} ^{r} של החבורה. השערה מפורסמת בתורת המספרים בשם השערת בירץ' וסווינרטון-דייר היא ש- \ r שווה לסדר האפס של פונקציה מרוכבת מסוימת המותאמת לעקום, בנקודה  \ s=1.
חימקי (עיר)

חימקי (ברוסית: Химки) היא עיר תעשייתית במחוז מוסקבה, רוסיה. העיר, שמרבית תושביה עובדים במוסקבה, נחשבת לפרבר של עיר הבירה. היישוב קיבל מעמד של עיר ב-26 במרץ 1939.
בשטח העיר נמצא יער חימקי המהווה את הריאה הירוקה של מוסקבה ונמצא במרכז מחלוקת ציבורית לאור תוואי כביש מהיר החדש הצפוי לעבור דרכו. התחבורה העירונית משרתת את הצורך של תושבי העיר להגיע למקומות העבודה במוסקבה ובחלקם בתוקף כרטיסים של התחבורה העירונית של מוסקבה - למשל באוטובוסים המקשרים את העיר חימקי עם תחנות של הרכבת התחתית של מוסקבה.
תעסוקה

בתחומי העיר ממוקם מפעל הטילים אנרגומאש, הנחשב לאחד הגדולים בעולם ומספק את תוצרתו לצבא הרוסי ולתוכנית החלל הרוסית.
פוליטיקה וממשל

הגוף השלטוני הבכיר היא עיריית חימקי בראשה עומד ראש העיר. הגוף המחוקק היא מועצת נבחרי העם (Совет депутатов городского округа Химки), בה מיוצגות שש מפלגות: רוסיה המאוחדת, המפלגה הקומוניסטית, רוסיה הוגנת, יאבלוקו, המפלגה הליברל-דמוקרטית ומפלגת מולדת.
פוליטיקה וממשל > ראשי עיריית חימקי

| # | שם | תאריך מינוי | תאריך עזיבה | מפלגה |
| --- | --- | --- | --- | --- |
| 1 | יורי קוראבלין | 1991 | 2001 | ללא. מועמד עצמאי |
| 2 | סרגיי קריבורוטנקו | 2001 | 2003 | ללא. מועמד עצמאי |
| 3 | ולדימיר סטרלצ'נקו | 2003 | 2012 | רוסיה המאוחדת |
| 4 | אולג שאחוב | 2012 | 2014 | רוסיה המאוחדת |
| 5 | אלכסנדר דריאנוב | 2014 | 2016 | רוסיה המאוחדת |
| — | ולדימיר סלפצוב | יוני | דצמבר 2016 | רוסיה המאוחדת |
| 6 | דמיטרי וולושין | דצמבר 2016 | מכהן | רוסיה המאוחדת |
ספורט

מתקן הספורט המרכזי הוא ארנה חימקי בעיר.
ספורט > כדורגל

מועדון הכדורגל של חימקי – חימקי מתמודד בליגת העל הרוסית כשהישג השיא הוא מקום חמישי וגמר הגביע. המועדון היה מעורב בסכסוך משפטי מול קבוצת אינטר מילאן האיטלקית שתבעה את המועדון לבית הדין של אופ"א על שימוש במדים שדומים מאוד למדי אינטר. התביעה אילצה את המועדון לשנות במעט את המדים, אך צבעי האדום-שחור נותרו צבעי המועדון.
ספורט > כדורסל

מועדון הכדורסל של העיר נחשב למועדון הכדורסל המצליח ביותר ברוסיה, חוץ מצסק"א. הישגי השיא הם זכייה בגביע הרוסי ו-11 שנים רצופות סגנית אלופה. הקבוצה העפילה גם לשלב רבע הגמר (טופ 8) של היורוליג בעונת 2017/18.
ראו גם

נובוגורסק
חנקן בורנאי קירח

| חנקן בורנאי קירח |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חנקני זיפים
סוג:: חנקן בורנאי קירח
מין:: חנקן בורנאי קירח
שם מדעי
 Pityriasis gymnocephala ‏טמינק, 1835

חנקן בורנאי קירח (שם מדעי: Pityriasis gymnocephala) היא ציפור שיר מהאי בורנאו שבאינדונזיה והמין היחיד במשפחתו - חנקני זיפים (Pityriaseidae).
ציפור זו מגיעה לאורך של 25 ס"מ. היא בעלת נוצות שחורות עם חזה אדום וראש בעל עור חשוף צהוב עם לחיי נוצות חומות. המקור חום כהה ומוארך כמו מקור טוקן עם קצה מאונקל ומסביבו של המקור ישנם נוצות אדומות מועטות היוצרות מראה של זיפים. הזנב די קצר אך הרגליים הצהובות חזקות ובעלות אצבעות ארוכות. לציפור זו קריאה חזקה וקולנית בווריאציות שונות, משרקוקים ועד לקולות דמויי בכי.
הוא עוף חברותי המצוי בחבורות של בין 6 ל-10 פרטים. הוא מעופף איטי הניזון בעיקר מצמחייה צעירה ומפירות.
זוהי ציפור די נדירה החיה רק ביערות הגשם של בורניאו ומצויה בקרבה לסכנה עקב הרס יער הגשם.
הערות שוליים

↑  חנקן בורנאי קירח באתר הרשימה האדומה של IUCN
חוק הקירור של ניוטון

חוק הקירור של ניוטון הוא חוק פיזיקלי המתאר את קצב מעבר החום מגוף לסביבתו או להפך. החוק קובע כי תחת התנאים הבאים:
טמפרטורת הגוף שונה במעט מטמפרטורת הסביבה שבה הוא נמצא.
קיבול החום של הגוף קטן בהרבה מקיבול החום של הסביבה (ולכן טמפרטורת הסביבה אינה משתנה).
מתקיים כי קצב מעבר החום בין הסביבה לגוף עומד ביחס ישר להפרש הטמפרטורות בין הגוף לסביבה. בתנאים אלו גם מתקיים כי השינוי בטמפרטורת הגוף פרופורציוני לשינוי בכמות החום בגוף, ולכן גם קצב שינוי טמפרטורת הגוף יעמוד ביחס ישר להפרש הטמפרטורות בין הגוף לסביבתו.
מחוק זה ניתן לגזור את קצב השינוי בטמפרטורת הגוף (טמפרטורת הסביבה לא תשתנה בגלל קיבול החום הגדול שלה).
אם נסמן את הפרש הטמפרטורות ב- \Delta T אזי קצב ירידת הטמפרטורה הוא נגזרת לפי הזמן ומקבלים את המשוואה הבאה,
כאשר  \alpha  הוא קבוע פרופורציה חיובי.
פתרון המשוואה הדיפרנציאלית הוא שהפרש הטמפרטורות  \Delta T(t) בין הגוף לסביבה דועך מעריכית כפונקציה של הזמן:
 \Delta T(t)=\delta _{0}e^{-\alpha t}
כאשר  \delta _{0}=\Delta T(0) הוא הפרש הטמפרטורות ההתחלתי בין הגוף לסביבה.
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
טינו לטיירי

מרטינו "טינו" לטיירי (באנגלית: Tino Lettieri; נולד ב-27 בספטמבר 1957), הוא כדורגלן עבר ממוצא קנדי-איטלקי ששיחק בעמדת השוער, לטיירי ייצג את קנדה פעמיים באולימפיאדת הקיץ (1976 ו-1984) ובמונדיאל 1986.
קריירה

לטיירי נולד באיטליה אך גדל בקנדה. הוא החל את הקריירה המקצועית שלו במונטריאול קאסטורס בשנת 1976. הוא שיחק במינסוטה קיקס שנים 1977-1981. בשנים 1982-1983 שיחק בונקובר וייטקאפס ובשנת 1984 שיחק במיננסוטה סטרייקרס. לאחר שה-NASL התפרקה, המשיך לטיירי לשחק עבור הסטרייקרס כשהקבוצה הצטרפה לליגת האולמות בכדורגל. במהלך הקריירה לטיירי נבחר לשוער השנה לעונת 1986-87. לטיירי סיים את הקריירה שלו בשנת 1987 בהמילטון סטילר בליגת הכדורגל הקנדית.
וילסון רשם 24 הופעות בינלאומיות בנבחרת קנדה. לטיירי שיחק עבור הנבחרת הקנדית משנת 1980 עד שנת 1986. ואף שיחק כשוערה הראשון של הנבחרת הקנדית במונדיאל 1986.
לטיירי נבחר להיכל התהילה של הכדורגל הקנדי בשנת 2001.
חדשות הספורט

ערך זה עוסק בעיתון. אם התכוונתם לתוכנית טלוויזיה, ראו .
| --- | --- |

 תדירות:  יומי
 סוגה:  עיתון ספורט
 עורך ראשי:  ישראל פז
 תאריכי הופעה:  1954–1985 (כ־31 שנים)
 תפוצה:  47,000 עותקים ביום
 
חדשות הספורט היה יומון ספורט שיצא לאור בין השנים 1954 ו-1985, והיה בזמנו עיתון הספורט הפופולרי בישראל. בשיאו מכר למעלה מ-47,000 עותקים ביום.
ההתחלה

העיתון יצא לאור לראשונה בשנת 1954. נוסד על ידי שבעה עיתונאי ספורט מעיתונים שונים: ישראל פז העורך הראשי של העיתון, ששימש גם ככתב מרכזי בעיתון, יעקב אפלויג, יהודה גבאי, יחיאל ארזי, נחמיה בן אברהם, אלכסנדר אלכסנדרוני ויזהר ברנר. לתפקיד עורך אחראי נבחר עו"ד אמנון חלד, גיסו של בן-אברהם. בארבע שנותיו הראשונות יצא העיתון לאור פעמיים בשבוע, בימים ראשון ורביעי. מאוחר יותר, לתקופה של עשרה חודשים, הוא יצא לאור שלוש פעמים בשבוע (בימים ראשון, שלישי וחמישי). משנת 1959 ועד סגירתו בשנת 1985 יצא מדי יום.
עיתון הספורט הפופולרי במדינה

העיתון זכה בשנות השישים לפופולריות גדולה מאוד משתי סיבות עיקריות:
עיתוני הספורט שהיו בארץ בשנות החמישים לא היו אובייקטיביים והיו מזוהים בדרך כלל עם מרכז מסוים: "ספורט ישראל" עם מכבי, "ספורט לעם" עם הפועל ו"הספורט הלאומי" עם בית"ר. "חדשות הספורט" היה עיתון אובייקטיבי מאוד בהשוואה אליהם.
בשנות השישים, כאשר הפופולריות של העיתון הייתה בשיאה, טרם הייתה טלוויזיה בישראל. גם כשהייתה, התקשתה מחלקת הספורט לכסות את הליגה הראשונה באופן מלא, ו"חדשות הספורט" היה התחליף היחיד, שכן מדורי הספורט היומיים היו מצומצמים ביותר. מהדורות ימי ראשון נחשבו לפופולריות ביותר של העיתון.
העיתון היה גם בשנות השבעים פופולרי מאוד.
חדשות הספורט היה עיתון הספורט הראשון שהעניק ציונים לשחקנים.
אירועים גדולים שחדשות הספורט סיקר

במהלך תקופת קיומו של העיתון זכה העיתון לסקר מספר אירועי ספורט גדולים:
זכייתה של נבחרת ישראל בכדורגל בגביע אסיה.
עליית נבחרת ישראל בכדורגל למונדיאל 1970.
זכייתה של מכבי תל אביב בכדורסל בגביע אירופה הראשון שלה בשנת 1977
ניצחונה של נבחרת ישראל בכדורסל על יוגוסלביה באליפות אירופה בשנת 1979 שנערכה בטורינו
סגירת העיתון

בראשית שנות השמונים החלו העיתונים היומיים מעריב וידיעות אחרונות להופיע בצבע, ומוספי הספורט היומיים שלהם הורחבו וכללו יותר כתבות בהשוואה לשנים קודמות. בנוסף לכך, העיתונים היומיים היו זולים יותר מחדשות הספורט. כתוצאה מכך התקשה חדשות הספורט להתחרות בהם ולבסוף נסגר בשנת 1985.
בסך הכל הוציא העיתון 7,649 גיליונות במהלך 31 שנות קיומו.
בשנת 1998, 13 שנים לאחר שנסגר, זכה העיתון בפרס היובל של משרד החינוך.
כתבים בולטים לאורך השנים

עמוס כרמלי (כתב תחת השם "עמוס שוורץ")
משה קשטן
שמעון וילנאי
דני דבורין
אבינועם פורת
צבי קופמן
יהושע שגיא
שלום ואנו
מוטי חביב
יהודה גבאי - הבעלים והעורך הראשי של העיתון ב-30 שנותיו
יוסף גלזר
יחיאל ארזי - מייסד ומבעלי העיתון ועורך
נחמיה בן אברהם - מייסד ומבעלי העיתון ועורך
פנחס "פיני" זהבי
מנחם לס
שאול אייזנברג- עורך ראשי של שבועון העיתון
ישעיהו פורת
מימל - צלם
חוסה מארטי

| --- | --- |

 לידה:  28 בינואר 1853 הוואנה, Captaincy General of Cuba, האימפריה הספרדית 
 נהרג:  19 במאי 1895 (בגיל 42) Oriente Province, קובה 
 מדינה:  ספרד 
 שם עט:  muschacho 
 מקום לימודים:  אוניברסיטת סרגוסה 
 שפות היצירה:  ספרדית 
 סוגה:  שירה, תיאטרון, מסה 
 יצירות בולטות:  Ismaelillo, Simple verses, Nuestra América 
 בן או בת זוג:  María del Carmen de Zayas-Bazán e Hidalgo 
 צאצאים:  José Francisco Martí Zayas Bazán 
 www.josemarti.cu
 חתימה:   
 
חוסה מארטי
חוסה חוליאן מארטי פרז (בספרדית: José Julián Martí Pérez;‏ 28 בינואר 1853 – 19 במאי 1895), היה סופר, משורר, עיתונאי, צייר ומדינאי קובני, מנהיג התנועה לעצמאות קובה. נחשב לגיבור לאומי ואבי האומה בקובה.
קורות חייו

חוסה מארטי נולד בהוואנה בתקופה הקולוניאלית, כשהוואנה הייתה מושבה ספרדית. כשהיה בן עשר עברה משפחתו לולנסיה שבספרד, אך כעבור שנתיים חזרו לקובה, שם למד בבית ספר מקומי ציבורי. בבית ספר זה פגש מארטי את רפאל מנדיווה Rafael María de Mendive שהשפיע רבות על עיצוב דעותיו הפוליטיות. משנת 1867 מארטי נרשם לבית הספר המקצועי לפיסול של הוואנה לשיעורי ציור.
כתבתו הפוליטית הראשונה פורסמה בשנת 1869 ובאותה שנה פרסם מחזה פטריוטי, עבדאללה, בחרוזים. בשנה פורייה זו הופיע גם שירו המפורסם, הסונטה 10 באוקטובר.
כבר מגיל צעיר הביע מארטי דעות נחרצות כנגד העבדות, שהייתה מקובלת באותם הזמנים בקובה. באוקטובר 1869 נעצר וכעבור כמה חודשים, למרות היותו עדיין קטין, נידון ל-6 שנות מאסר. הוא נשלח לרצות את מאסרו באיסלה דה פינוס ולאחר שהשתחרר העבירה אותו משפחתו לספרד.
בספרד פרסם מארטי מאמרים שביקרו את חוקי ספרד בקובה. במהלך שהותו בספרד השלים מארטי את לימודיו באמנות ובזכויות האדם. בשנת 1877 חזר לקובה בשם בדוי, אך התקשה למצוא עבודה שם עד שקיבל משרת הוראה כפרופסור לספרות והיסטוריה בגואטמלה סיטי. בשנת 1880 עבר לניו יורק, שם שימש כקונסול דיפלומטי משותף של אורוגוואי, פרגואי וארגנטינה. במהלך שהותו בארצות הברית פעל מארטי לגיוס גולי קובה הרבים שהיו שם לשם יצירת כוח שיפלוש לקובה וישחררה אותה מהספרדים. בשנת 1894 עשה ניסיון ראשון בכיוון זה, אך המהלך נעצר בפלורידה. ביום 25 במרץ 1895 פרסם מנשר שהודיע על עצמאות קובה וביטול כל החוקים המבדילים בין הגזעים השונים. ביום 11 באפריל יצא אל קובה ונחת בה יחד עם כוח של מורדים. ביום 19 במאי, בקרב עם כוחות ספרדים, נהרג מארטי. הוא נקבר בסנטיאגו דה קובה.
על שמו של חוסה מארטי קרויים נמל התעופה של הוואנה, ועשרות אתרים, כיכרות ערים, ומוסדות חינוך, בעיקר במדינות דוברות ספרדית. שמה של מחתרת "הוורד הלבן" האנטי-נאצית באוניברסיטת מינכן, בהנהגת הסטודנטים הנס וסופי שול, נבחר ככל הנראה משירו של מארטי בשם זה.
משפטו המפורסם: "המילה היא לא לכסות את האמת, אלא לומר אותה."
הערות שוליים

↑  Martin Svoboda, La palabra no es para encubrir la verdad, sino para decirla., Citas.in (בספרדית)
| --- | --- |
בקרת זהויות :  NLI: 987007265176905171  PLWABN: 9810569387505606  BIBSYS: 90077947  BNC: 000036520  BNE: XX887485  BnF: cb147872344 (data)  CANTIC: a1011953x  CiNii: DA02141932  GND: 118578235  ICCU: RAVV073735  ISNI: 0000 0001 2139 3681  LCCN: n79081295  LNB: 000063940  MusicBrainz: 131378f0-d7f1-4b23-981d-e8dc35240582  NDL: 00524187  NKC: jn19990210410  NLA: 35330182  NLG: 124191  NLK: KAC201771700  NSK: 000214533  NTA: 068425252  RERO: 02-A022496997  SELIBR: 281022  SNAC: w6vx1gqg  SUDOC: 027639991  Trove: 914014  VcBA: 495/80412  VIAF: 73865537   WorldCat (עם VIAF): 73865537
חנאג'רה

השייח'ים של שבט חנאג'רה. ביניהם מושל נפת באר שבע, עארף אל-עארף. שנות השלושים של המאה העשרים
חַנַ֫אגְ'רֶה (בערבית: الحناجرة, הגייה ספרותית: אַל-חַנַ֫אגִ'רַה, הגייה מדוברת: אֶל-חַנַ֫אגְ'רֶה) היה שבט בדואי גדול, אשר נטה את אוהליו בארץ ישראל, בסיני, הנגב ומדבר יהודה.
על פי מפקד האוכלוסין של ממשלת המנדט בשנת 1931, נמצא כי השתייכו אליו שלושת אלפים ושבע מאות חמישים ושש נפש. 
על פי הערכתו של יצחק בן-צבי ב-1937, כלל השבט כארבעת אלפים ארבע מאות שלושים ושתיים נפש.
משפחות השבט הידועות הן: אבו מדין, ד֗וואהרה, סֻמירי ונצירה.
ראו גם

פריח אבו מדין
הערות שוליים

↑  יצחק בן-צבי, כתבי יצחק בן-צבי, ה: אוכלוסי ארץ ישראל, תל אביב: הוצאת מצפה, תרצ"ז 1937, עמ' 174.
↑  יצחק בן-צבי, כתבי יצחק בן-צבי, ה: אוכלוסי ארץ ישראל, תל אביב: הוצאת מצפה, תרצ"ז 1937, עמ' 236.
ערך זה הוא קצרמרבנושא ישראל. אתם מוזמנים לתרום לוויקיפדיה ו.
חותנים בהפרעה

| --- | --- |

כרזת הסרט הרשמית
 בימוי:  טיילר שפינדל
 הופק בידי:  אלן קוורט אדם דווין אדם סנדלר
 תסריט:  אוון טרנר בן זזוב
 עריכה:  איאן קזסבום פיליפ קימזי
 שחקנים ראשיים:  אדם דווין נינה דוברב אלן ברקין פירס ברוסנן
 מוזיקה:  רופרט גרגסון-וויליאמס Happy Madison Productions
 צילום:  מייקל בונוויליין
 מדינה:  ארצות הברית ארצות הברית
 חברת הפקה:  האפי מדיסון 
 חברה מפיצה:  נטפליקס
 הקרנת בכורה:  7 ביולי 2023 
 משך הקרנה:  95 דק'
 שפת הסרט:  אנגלית
 סוגה:  סרט קומדיית פעולה, סרט רומנטי, סרט פשע 
 דף הסרט ב־IMDb
 
חותנים בהפרעה (באנגלית: The Out-Laws ובעברית: מחוץ לחוק) הוא סרט קומדיית פעולה אמריקאית משנת 2023 בבימויו של טיילר שפינדל, שנכתב על ידי אוון טרנר ובן זזוב, בהפקת אדם סנדלר, אדם דווין ואלן קוברס. מככבים בו דווין, נינה דוברב, אלן ברקין ופירס ברוסנן.
הסרט עלה לצפייה בשירות הסטרימינג "נטפליקס" ב-7 ביולי 2023.
צוות השחקנים והדמויות

אדם דווין - אוון בראונינג, מנהל בנק.
פירס ברוסנן - בילי מקדרמוט, חבר ב"שודדי הרפאים" ובעלה של לילי.
אלן בארקין - לילי מקדרמוט, חברה ב"שודדי הרפאים" ואשתו של בילי.
נינה דוברב - פארקר מקדרמוט, מדריכת יוגה שהיא ארוסתו של אוון ובתם של בילי ולילי.
מייקל רוקר - סוכן FBI וחוקר "שודדי הרפאים"
Poorna Jagannathan - ריהאן זכריאן, הבוסית של "שודדי הרפאים".
ריצ'רד קיינד - ניל בראונינג, אביו של אוון ובעלה של מרגי.
ג'ולי הגרטי - מרגי בראונינג, אמו של אוון ואשתו של ניל
בלייק אנדרסון - בן-דודו של אוון.
לורן לאפקוס - פיבי קינג, מנהלת "אטלס רזרב".
ליל רל האורי - טיירי, מאבטח בבנק של אוון.
דין וינטרס - וינס מילן, מנהל בנק "Victory Union".
לאצ'י מוסלי - מריסול
דניאל אנדרו ג'בלונס - גארי
סאני סנדלר - גרייסי
פגי וולטון-ווקר - רות, סבתו של אוון.
מו גאליני - בוריס
ג'קי סנדלר - קיי
בטסי סודארו - אידה, שפית.
הפקה

ביולי 2021 לוהק פירס ברוסנן לסרט, לצד אדם דווין, לבמאי טיילר שפינדל. באוקטובר 2021, אלן בארקין, נינה דוברב, מייקל רוקר, פוורנה ג'אגנתן, ג'ולי הגרטי, ריצ'רד קינד, ליל רל האורי ובלייק אנדרסון מילאו את שאר צוות השחקנים. צילומי הסרט התרחשו באטלנטה, ג'ורג'יה מאוקטובר עד דצמבר 2021.
הפצה

"חותנים בהפרעה" עלה לצפייה בשירות הסטרימינג "נטפליקס" ב-7 ביולי 2023.
ביקורות

באתר הביקורות "Rotten Tomatoes", הסרט זכה לציון של 21% על בסיס 73 ביקורות, עם דירוג ממוצע של 4/10. קונצנזוס האתר כתב: ”עם צוות שחקנים כל כך מוכשר, 'חותנים בהפרעה' לא יכול שלא לספק כמה צחוקים - אבל הם מעטים מדי ומרוחקים מכדי לפצות על ההגדרה הנגזרת והראויה לסיטקום של הסרט”. באתר הביקורות המשוקללות "Metacritic", הסרט זכה לציון של 36/100 על בסיס 21 ביקורות, דבר המצביע על ביקורות "לא חיוביות בדרך כלל".
הערות שוליים

↑  Lutz, John (October 29, 2021).
"'The Out-Laws': Nina Dobrev, Michael Rooker, and More Join the Netflix Action-Comedy". Collider. from the original on November 4, 2021. Retrieved March 7, 2022.
↑  Kroll, Justin (July 12, 2021).
"Pierce Brosnan Joins Adam Devine in Netflix's Action-Comedy 'The Out-Laws'; Tyler Spindel To Direct". Deadline. from the original on October 31, 2021. Retrieved March 7, 2022.
↑  Grobar, Matt (October 28, 2021).
"'The Out-Laws': Ellen Barkin, Nina Dobrev, Michael Rooker, Lil Rel Howery & More Round Out Cast Of Netflix Action Comedy". Deadline. from the original on October 28, 2021. Retrieved March 7, 2022.
↑  Saha, Sukanya (June 6, 2023).
"The Out-Laws OTT Release Date: Here's When And Where You Can Watch Nina Dobrev's Crime Comedy". Jagran Prakashan. from the original on June 6, 2023. Retrieved July 2, 2023.
↑  Hauari, Gabe (June 20, 2023).
"The Out-Laws release date, trailer, cast: What to know about Adam Devine's Netflix movie". USA Today. from the original on June 24, 2023. Retrieved July 2, 2023.
↑  "The Out-Laws". Rotten Tomatoes. Fandango Media. Retrieved August 24, 2023.
↑  "The Out-Laws". Metacritic. Fandom, Inc. Retrieved July 8, 2023.
חנקים

| חנקים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: חנקיים
תת־משפחה:: חנקים
שם מדעי
 Boinae ‏גריי, 1825

נחש אנקונדה כהה פוער את פיו.
חַנָּקִים (שם מדעי: Boinae; מכונה גם נחשי בריח) היא תת-משפחת נחשים במשפחת החנקיים. ככל נחשי משפחת החנקיים, כל מיני החנקים אינם ארסיים אלא הורגים את טרפם בחניקה.
המין הגדול בתת-משפחה זו הוא הנחש הכבד בעולם - אנקונדה כהה (Eunectes murinus) שאורכו עשוי להגיע ל-6.6 מ' ומשקלו ל-200 ק"ג.
המינים בתת-משפחה זו נפוצים באמריקה המרכזית ואמריקה הדרומית.
סוגים

רב חנק (Boa).
בואה עצים (Corallus).
בואה קשת (Epicrates).
אנקונדה (Eunectes).
סוג ומין יחיד טיטאנובואה (Titanoboa cerrejonensis) - נכחד
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  GND: 4287313-7 
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
טבגו

| --- | --- |
 מדינה:  פרגוואי פרגוואי
 תאריך ייסוד:  1813   1843 (הקמה מחדש)
 תאריך נטישה:  1823   שנות ה-60 של המאה ה-19 (נטישה מחדש)
 קואורדינטות:  22°49′00″S 57°47′00″W﻿ / ﻿22.8167°S 57.7833°W﻿ / -22.8167; -57.7833 
  מפת מיקום  מפה מפורטת   (למפת פרגוואי מוגדלת) אסונסיון סיודד דל אסטה אנקרנסיון פדרו חואן קבאיירוברזיל ארגנטינה בוליביהטבגו(למפת פרגוואי רגילה) אסונסיון סיודד דל אסטה אנקרנסיון פדרו חואן קבאיירוברזיל ארגנטינה בוליביהטבגו  he tabBackground:;tabBorder:#aaa;defaultTab:0;
 
טבגו (Tevego או Tebego) הייתה יישוב ומושבת עונשין בפרגוואי שהתקיימה בין 1813 ל-1823. טבגו אוכלסה מחדש ב-1843, אך ננטשה כ-20 שנה מאוחר יותר, במהלך מלחמת הברית המשולשת בשנות ה-60 של המאה ה-19. היישוב היה ידוע גם כאטבגו (Etevego), אסטבגו (Estevegó), וילה דל דיווינו סלוודור (Villa del Divino Salvador) וסן סלוודור (San Salvador).
היסטוריה

טבגו נוסדה בפקודתו של חוסה גספר רודריגס דה פרנסיה ב-1813 כמושבה למולאטים כדי להגן על הגבולות הצפוניים של פרגוואי. המושבה ספגה התקפה מתמדת מצד ילידי גואיקורו (Guaycurú), וחיל המצב של פרגוואי ומשפחותיהם הועברו למושבות סמוכות. מכאן ואילך הוא הפך למושבת עונשין, בעיקר עבור  פושעים זעירים ונוודים ממוצא מולאטי שהתנדבו ברצון לעבודות פרך כדי לקצר את עונשם. עם זאת, ככל שההתקפות נעשו תכופות יותר, טבגו פונתה לבסוף על ידי דה פרנסיה, ואסיריה גורשו לבתי הכלא בעיר הסמוכה, קונספסיון (אנ').
הסופר והסוחר הסקוטי ג'ון פאריש רוברטסון (אנ'), שחי בפרגוואי ועבד בשיתוף פעולה הדוק עם דה פרנסיה, מזכיר את טבגו בספרו Francia's Reign of Terror, Being the Continuation of Letters On Paraguay, בו נאמר כי:
[טבגו] הוא מקום, שהאטמוספירה בה היא מסה אחת גדולה של מלריה, והחום חונק, - היכן שיש ביצה ללא הפרעה - שבה נמצאים בשפע חרקים וזוחלים ארסיים, - ושם שבטי האינדיאנים העזים ביותר ועם זאת לא הכי מאופקים שיש גורמים למצב מתמשך בכבישים. אין לראות בקתות אלה שנבנו בענפי העצים, או על ידי כמה עורות ומחלצות; אין להשיג ציוד מלבד אלו של הפורטוגזים, או מהמרדף; ואין להעניק הגנה אלא להגן על ידי משמר מליציה קטנה, ליראת כבוד ועריצות של המתיישבים. רבים יעדיפו את הכליאה בכלא הציבורי על פני גירוש לטבגו.
המקור באנגלית
[Tevego] is a place, of the atmosphere is one great mass of malaria, and the heat suffocating, - where the surrounding country is uninterrupted marsh - where venomous insects and reptiles abound, - and where the fiercest and yet unsubdued tribes of Indians are making continual in-roads. No huts but those constructed in the boughs of trees, or by a few hides and mats, are to be seen; no provisions are to be obtained but those from the Portuguese, or the chase; and no protection is to be afforded but that of a small guard of militia, to awe and tyrannise of the colonists. Many would prefer confinement in the public prison to banishment to Tevego
ב-1843, שלוש שנים לאחר מותו של דה פרנסיה, טבגו אוכלסה מחדש על פי פקודותיו של נשיא פרגוואי, קרלוס אנטוניו לופז (אנ'), והפעם שונה שמו של היישובוילה דל דיווינו סלבדור (Villa del Divino), שקוצר מאוחר יותר לסן סלבדור (San Salvador). במהלך מלחמת הברית המשולשת, היישוב נהרס על ידי הברזילאים, ותושביו נמלטו.